
Lietuvos Respublikos Seimo peticijų komisijai
DĖL PETICIJOJE PATEIKTŲ SIŪLYMŲ 
Išnagrinėję peticija pripažintą G. Barvydžio kreipimąsi „Dėl Lietuvos Respublikos pareigūnų ir karių valstybinių pensijų įstatymo 13 straipsnio 3 dalies  pakeitimo“ pagal kompetenciją teikiame nuomonę šiuo klausimu.
 Informuojame, kad susipažinę su gerb. G. Barvydžio siūlymu pritariame, kad Lietuvos Respublikos pareigūnų ir karių valstybinių pensijų įstatymo 13 straipsnio 3 dalies nuostata dėl pareigūnų ir karių valstybinių pensijų skyrimo už tyčinio nusikaltimo padarymą nuteistiems asmenims būtų tikslinama, suderinant ją su Lietuvos Respublikos vidaus tarnybos statuto ir kitų statutinę tarnybą reglamentuojančių įstatymų nuostatomis dėl pareigūno ir kario nepriekaištingos reputacijos reikalavimų ir pensijos skyrimas šiuo atveju priklausytų nuo nusikaltimą padariusio asmens kaltės, nuo nusikaltimo sunkumo ir objekto bei pobūdžio.
Kartu informuojame, kad Lietuvos Respublikos Seimo 2026 m. liepos 14 d. nutarimu Nr. XV-1157 patvirtintoje Dvidešimt pirmosios Lietuvos Respublikos Vyriausybės programoje yra numatyta tobulinti ir optimizuoti valstybinių pensijų sistemą bei šiuo metu rengiamas Vyriausybės programos nuostatų įgyvendinimo priemonių planas. Kadangi iš esmės analogiška nuostata buvo ir Dvidešimtosios Vyriausybės programoje, šiuo metu Lietuvos Respublikos socialinės apsaugos ir darbo ministerijoje atliekamas visų suinteresuotų institucijų ir socialinių partnerių pateiktų pasiūlymų dėl pareigūnų ir karių valstybinių pensijų sisteminis vertinimas, siekiant išgryninti galimas pertvarkos kryptis. Šios pertvarkos kontekste galėtų būti sprendžiama gerb. G. Barvydžio kreipimesi nurodyta problema. Tačiau atsižvelgdami į tai, kad įgyvendinant valstybinių pensijų pertvarką bus sprendžiami sudėtingi ir kompleksiniai klausimai bei suprasdami šioje peticijoje nagrinėjamo klausimo aktualumą manome, kad gali būti rengiamas ir atskiras Pareigūnų ir karių valstybinių pensijų įstatymo pakeitimo projektas šiam klausimui spręsti.

